ভাগ্যবিধাতা (!) এসব এনজিও’র কোটি কোটি টাকা মেরে দেওয়ার খবর মিডিয়ায় ফলাও করে প্রচার হয়। কিন্তু অদৃশ্য কারণে বহাল তবিয়তে থেকে যায় তারা। দেদার চলে হরিলুট। টাকা ছাড়া ফাইল নড়ে না কোন সরকারি অফিসে। কোন অসহায় মানুষের উপর জুুলুমেও আমাদের আত্মা সঞ্চার হয় না। অহর্নিশ দুর্নীতি হয়। তবে দুর্নীতিবাজ সনাক্ত হয় না। হরিলুট করতে কাজ হয় নিম্নমানের। পুঁজি বাঁচিয়ে অনিরাপদ গার্মেন্টস থেকে বিপুল টাকা মুনাফা নেয় মালিক। মরে শুধু শ্রমিক। এমন ঘটনা নিত্যই ঘটছে। এতসব অনাকাংখিত অতীতের পরও আমাদের আছে সম্ভাবনার ভবিষ্যৎ। আমাদের আকাশে প্রতিদিন উদিত হয় নূতন দিনের স্বপ্ন। ‘বাঙ্গালী পারে’ এটাই আমাদের শক্তি। তবে এও সত্য শক্তির শেষ আছে। তাই তা শেষ হওয়ার আগে তা কাজে লাগাতে হবে। এখন শুধু প্রয়োজন সে সম্ভাবনাময় স্বপ্ন-শক্তিকে কাজে লাগানো। তার জন্য কাজ করতে হবে তরুণদের। যারা উজ্জ্বল আগামীর কর্ণধার। এখনই সজাগ হতে হবে তাদের । আমাদের উজ্জ্বল ভবিষ্যৎ নির্মাণের সিদ্ধান্ত আমাদেরই নিতে হবে। বর্তমান দেশের চালিকা শক্তি যে প্রজন্ম আমাদের মান ক্ষুন্ন করছে তাদেরকে আমরা ঘৃণাভরে বর্জন করবো। এর মধ্যে যেসব আলোকিত মানুষ, যারা শত প্রতিকূলতার মধ্যেও বিশ্বদরবারে বাংলাদেশকে উঁচিয়ে ধরেছেন তারাই হবে আমাদের ‘প্রেরণার উৎস’।